# name
[Recensió de] Álvarez Blanco, Rosario / Dubert García, Francisco / Sousa Fernández, Xulio César (2022): Atlas Lingüístico Galego. Volume VII. O ser humano (II). A Coruña / Santiago de Compostela: Fundación Barrié / Universidade de Santiago de Compostela, 649 p.

# metadata.dc.description.abstract[].value
[cat] Després de les recensions dels volums IV (2003) i VI (2016) de l'Atlas Lingüístico Galego (ALGa), publicades respectivament dins dels números 27 (2005: 334-337) i 40 (2018: 471-473) d'Estudis Romànics, reprenc el fil de la mirada sobre l'atles amb aquesta recensió del darrer volum, que constitueix una fita més en l'enorme esforç col·lectiu d'elaboració i publicació de l'obra des del primer volum sobre morfologia verbal coordinat per Francisco Fernández Rei i aparegut el 1990. Com vaig expressar al final de la recensió del volum anterior (p. 473), l'ALGa contribueix «a un millor coneixement i reconeixement, per part dels romanistes, del gallec dins del seu context romànic». I aquesta connexió amb altres dominis romànics, augurada també en volums precedents, es reitera en el nou volum, i significativament en un dels primers paràgrafs (p. 9). D'altra banda, i com era d'esperar, la presentació dels materials segueix els patrons que guien el conjunt de l'obra pel que fa a l'estructura general (mapificació, llegenda, notes, índexs).

# metadata.dc.rights[].value
cc-by-nc-nd (c) Gargallo Gil, José Enrique, 2023

# metadata.dc.source[].value
Articles publicats en revistes (Filologia Clàssica, Romànica i Semítica)

# metadata.dc.title[].value
[Recensió de] Álvarez Blanco, Rosario / Dubert García, Francisco / Sousa Fernández, Xulio César (2022): Atlas Lingüístico Galego. Volume VII. O ser humano (II). A Coruña / Santiago de Compostela: Fundación Barrié / Universidade de Santiago de Compostela, 649 p.